section_heading: Vojne medalje
paragraph_text: Vojne medalje su priznanja koja se dodjeljuju za osobni doprinos postignućima u izvršavanju misija i zadaća Oružanih snaga Republike Hrvatske pod sljedećim uvjetima: Vojne medalje dodjeljuju se vojnim osobama i službenicima i namještenicima na službi u Oružanim snagama i Ministarstvu obrane za osobni ili skupni doprinos postignućima u izvršavanju misija ili zadaća Oružanih snaga. Mogu se dodijeliti i vojnim osobama stranih zemalja te domaćim i stranim fizičkim i pravnim osobama za njihov osobni ili skupni doprinos postignućima u izvršenju misija ili zadaća Oružanih snaga. Vojne medalje dodjeljuju Predsjednik Republike Hrvatske, predsjednik Vlade Republike Hrvatske, ministar obrane te načelnik Glavnog stožera Oružanih snaga.